ক’দিন সময় নিয়ে সবকটা কিস্তি গুছিয়ে পড়লাম । ভ্রমণ কাহিনী যা হয় –সে রকমই লিখেছেন বেশি কম কিছু নয়। কিন্তু এখানে বিষয়গুলো আমার কাছে –লাইভ কমেন্ট্রি’র মত মনে হয়েছে । নিয়োজিত সেনাবাহিনী’র অফিসার , সেনা সদস্যদের ভূমিকা , মেজর রুজিনা , যিনি আর্মি ইডুকেশন কোরের একজন অফিসার , পুলিশের ঊর্ধ্বতন কর্মকর্তা হিসাবে আপনি ও অন্যান্য’দের গল্প । জানলাম বিস্তারিত – দেশ মাতৃকা ফেলে দিয়ে, সেই দূর দেশে আমাদের অফিসার’দের শহীদ হবার বিরল বীরত্ব গাঁথা । পৃথিবীর নৃশংস গণহত্যার ঘটনা অন দ্য স্পট । আগ্নেয়গিরির অগ্ন্যুৎপাত , নয়নাভিরাম প্রাকৃতিক দৃশ্যসমূহ , জানলাম কঙ্গোর সুইজারল্যান্ড কারে কয় – এ যেন স্বপ্নের চাইতেও অধিক কোন এক কল্পনা ! আমি প্রতিটি কিস্তি পড়ার সাথে সাথে গুগলে দেখছিলাম –কেমন করে কোথা থেকে কোথায় গেলেন- প্রত্যন্ত অঞ্চল উঁচু নিচু পথ। রাজ্জাক ভাই আপনার , সহজ ও সাবলীল করে বাংলা লিখে ফেলবার ক্ষমতাটি ঈর্ষনীয় এবং যুগপৎ তা প্রাণবন্তও বটে ! তার মধ্যে বাঙ্গালী’র সাথে বাঙ্গালী’র অসৌজন্য ব্যবহারের অংশ টুকুও আপনি লিখেছেন। এই পুরো লেখাটি নিঃসন্দেহে একটি ভালো ভ্রমণ কাহিনী –হবে , সেই বইটির একটি সিগনেচার এডিশন – একদিন আমার হাতে উঠবে সেই প্রত্যাশায় থাকলাম। অনেক অনেক শুভকামনা – লিখতে থাকুন রাজ্জাক ভাই।